Kolstad Håndball

Kolstad Håndball er en norsk håndballklubb fra Kolstad/Saupstad i Trondheim. 

Klubben ble etablert som en håndballavdeling i Kolstad Idrettslag i 1972 og som et selvstendig idrettslag i 1996. Kolstad Håndball startet seniorhåndball for herrer i 2005 og rykket opp i eliteserien i 2015. Herrelaget til Kolstad Håndball har sine kamper og treninger i Kolstad Arena.

Seks landslagsspillere har kommet eller kommer til klubben i 2022–2023: de norske landslagsspillerne Sander Sagosen, Magnus Gullerud, Magnus Abelvik Rød og Torbjørn Bergerud og de islandske landslagsspillerne Janus Daði Smárason og Sigvaldi Guðjónsson.

Kolstad vant norgesmesterskapet i håndball for menn 2022 etter at de slo erkerivalen Elverum i finalen.

Sesongen 2022/23 ble Kolstad seriemestere i håndball for første gang etter at de slo ØIF Arendal med resultatet 23–29 i fjerde siste serierunde.

Kolstad ble sluttspillmestere for første gang etter de slo Elverum i sluttspillfinalen og klubben ble trippelmester for første gang. Laget er kvalifisert for Mesterligaen i håndball for menn 2023/24.

Meritter
Serien (1): Vinner 2022/23
NM (1): Vinner 2022
Sluttspillet (1): Vinner 2022/2023

Sørsia supporterklubb  
Klubbens supportergruppe kaller seg Sørsia supporterklubb, og er en uavhengig klubb etablert i 2023.

Tabellen (2022/23)

Referanser

Eksterne lenker 
 
 

Håndballag i Norge
Kolstad Idrettslag
Idrettslag etablert i 1972
Idrettslag etablert i 1996